Spoštovani starši, dragi učenci,

še vedno me lahko pokličete na Viber, Whatsapp na 041 320 910, pon, tor, čet, pet med 10.in 11. uro. Straši mi lahko pišete na mail: lara.brun@os-franaerjavca.si

Prihaja nov teden. Zopet sem vam pripravila ponavljanje snovi in samo eno novo snov, ki jo bomo, ko pridemo nazaj v šolske klopi, preverili, pregledali, se pogovorili.

**V ponedeljek, 6.4.** obdelajte novo snov v UČ str. 132. V brezčrtni zvezek zapišite naslov: »Simetrale kotov in trikotniku včrtana krožnica«

Narišite poljubni trikotnik (naj bo po velikosti podoben kot je v učbeniku – ostrokotni trikotnik)

S šestilom naredite simetrale vseh treh notranjih kotov v trikotniku, kot z vrhom v A = alfa (α), kot z vrhom v B = beta (β), in kot z vrhom v C = gama (γ) (simetrale kotov smo že osvojili, glej UČ str.105) - Ponovna razlaga: Vzami v šestilo npr. 2 cm, šestilo zabodeš v oglišče A in nariši krožni lok tako, da seče stranico c in b. Dolžino v šestilu ne spreminjaš. Kjer seče krožni lok stranico b in c zabodeš šestilo, narišeš dva krožna loka. Kjer se ta dva loka sečeta, označiš s poljubno točko npr. T. Povežeš točko A s točko T. To je simetrala kota alfa (sα). Označiš (sα). Postopek ponovite še za dve simetrali kotov, za kot z vrhom v B (kot beta, β) ter kot z vrhom v C (kot gama, γ ).

Izrišeš vse tri simetrale kotov in jih označiš: sα, sβ, sγ

Vse tri simetrale kotov (če ste natančno izrisali) se sečejo v eni točki, ki jo označiš z SV.

Točka SV je enako oddaljena od vseh treh stranic trikotnika. Zabodi šestilo v SV in nariši krožnico tako, da se dotika vseh treh stranic. Če si natančno risal, se bo krožnica dotikala vseh treh stranic. Nariši še polmer rV, ki je pravokoten na stranico a.

Prepišete kar je v zelenem kvadratu »VČRTANA KROŽNICA« z rdečim pisalom.

Za lažjo predstavo in če želiš si lahko ogledaš tudi

<https://eucbeniki.sio.si/matematika7/768/index1.html>

kliknete na rešitve. Spoznal boš, kako po korakih včrtaš krožnico.

**V torek, 7.4.**

Prepiši in nariši rešen primer v UČ str.132 spodaj. Včrtaj krožnico topokotnemu trikotniku. Zapiši tudi Rešitev (postopek reševanja).

Iz UČ str. 133 reši nalogo 4 a, b, c primer. Najprej prepiši podatke, nariši skico trikotnika, obkroži podane stranice, kote. Napiši potek načrtovanja trikotnika. Nariši trikotnik. Očrtaj mu krožnico. Če je možno (ni obvezno), mi nalogo pošlji na mail, Viber, WharsApp. Napiši zgoraj ime in priimek.

**V četrtek, 9.4.** naredite 6. in 7. nalogo iz priponke »Rok se preveri«, ki vam jo zopet pošiljam skupaj z rešitvami. Načrtali boste dva enakokraka trikotnika. Kaj morate vedeti o enakokrakem trikotniku. Da ponovimo (že osvojena snov UČ str. 117 zgoraj). Stranici a in b sta enako dolgi (kraka trikotnika), kota alfa (α) in kot beta (β) sta enako velika, Stranica c je osnovnica. Višina na stranico c = vC razpolavlja osnovnico c.

Pri 7. nalogi **ni potrebno vrisati in izmeriti tC**, ker se tega še nismo učili.

**V** **petek, 10.4.** barvajte velikonočna jajca. Na jajca (lahko na samo eno jajce) narišite čimveč različnih trikotnikov glede na velikost notranjih kotov in glede na dolžino stranic (glej UČ str. 116 spodaj in str.117 zgoraj). V zvezek napišite vse vrste trikotnikov, ki ste jih zrisali na velikonočna jajca.

Npr. Zrisal sem: ostrokotni trikotnik, pravokotni trikotnik, ......

Uživajte v velikonočnih praznikih!!!

Bodite nasmejani, zdravi in polni pozitivne energije.

vaša »na daljavo« Lara